b'\n_START_ARTICLE_\nDuman\n_START_PARAGRAPH_\nDuman je izvor rijeke Bistrice u gradu Livnu. Nalazi se u podno\xc5\xbeju kra\xc5\xa1kog brda Ba\xc5\xa1ajkovac, podno strmih stijena Crvenice. Ime mu potje\xc4\x8de od istoimene turske rije\xc4\x8di duman koja ozna\xc4\x8dava dim ili maglu, a u slu\xc4\x8daju livanjskog Dumana etimologija se odnosi na dim od kapljica vode odnosno vodenu zavjesu, koja je pokatkad vidljiva za velikog vodostaja tijekom zimskih mjeseci. Mogu\xc4\x87e je i to da ime dolazi od praslavenske rije\xc4\x8di duman \xc5\xa1to zna\xc4\x8di duboka kotlina, odnosno od delmatskog naselja koje se nalazilo na ovom podru\xc4\x8dju._NEWLINE_Geomorfolo\xc5\xa1ki je spomenik prirode.'